***Official Secrets*** é un filme británico-americano de 2019, con forma de docudrama, baseado na historia real de Katharine Gun, unha traductora que traballaba nunha unidade de vixilancia de comunicacións, GCHQ (*Government Communications Headquarters*; en galego, *Cuartel Xeral de Comunicacións do Goberno*), en Cheltenham, para o servizo de seguridade británico. Ela filtrou á prensa un memorando secreto expoñendo unha operación de espionaxe ilegal na que unha axencia estatal dos Estados Unidos, a NSA, pedía a colaboración do goberno británico, a través do GCHQ, para conseguir información coa que poder comprometer ou influír a diplomáticos de varios países das Nacións Unidas para que apoiasen a postura estadounidense a prol da guerra e invasión de Iraq, durante unha votación dunha resolución en 2003.

O filme foi dirixido por Gavin Hood, e a protagonista, Katharine Gun, foi representada por Keira Knightley. Tamén participaron na película, Matt Smith, Matthew Goode, Adam Bakri, Indira Varma, e Ralph Fiennes. 

O filme estreouse por primeira vez no Festival de cinema de Sundance en 2019.

Sinopse
-------

En 2003, Estados Unidos e máis Gran Bretaña estanse a preparar para intervir en Iraq porque a administración Bush pretende, sen probas evidentes, que Saddam Hussein posúe armas de destrución masiva. Unha traballadora na sede do *Servizo* *de Comunicacións do Goberno* (GCHQ), Katharine Gun, recibe no seu correo electrónico un memorando secreto no que a NSA dos Estados Unidos solicita a axuda de Gran Bretaña para realizar escoitas ilegais e recompilar información comprometedora sobre certos delegados do Consello de Seguridade da ONU para chantaxealos e obligalos a votar a prol da invasión. Sorprendida e indignada, por mor das declaracións de diferentes membros do goberno británico dubidan en revelar o complot vencellado a esa intervención ilegal.

O coñecemento do documento e as previsibles consecuencias lévana a un grave conflito de conciencia. Ao ser contratada, tivo que asinar a Lei de Segredos Oficiais, polo que non podía revelar ningunha información oficial. Porén, entendendo que o goberno está a enganar á cidadanía, decide filtrar o documento para que a prensa investigue e o faga público, nun intento de evitar unha guerra inútil e de consecuencias desastrosas. O documento acaba chegando a Martin Bright, un periodista de *The Observer* que pretende publicalo pero o editor ten dúbidas sobre a autenticidade, lembrando o que sucedera cos *Diarios de Hitler*.

Finalmente, publícase o documento que se converte e noticia de protada en todo o mundo. Os membros do Consello de Seguridade da ONU están indignados e semella que a resolución estadounidense pode ser rexeitada. O periodista recibe solicitudes de entrevistas por parte de tódolos medios importantes de diferentes países pero, aos poucos, son anuladas pola declaración dos servizos de información da Casa Branca de que o documento é unha falsificación pois hai dúbidas sobre a ortografía do documento ao estar escrito en inglés de Inglaterra e non no dos Estados Unidos.

Un dos escenarios da película: o Tribunal nº1 de St. George's Hall, de Liverpool.
A seguir, tódolos empregados do GCHQ están baixo sospeita e serán interrogados un tras outro por Scotland Yard. Katharine non pode soporta-la presión e confesa que ela filtrou o documento. É arrestada e encarcerada e, posteriormente, queda en liberdade vixiada durante as 24 horas. O seu marido, un kurdo de Turquía, que está en proceso de pedi-la residencia, foi detido e a piques de ser deportado. A avogada de oficio de Katherine, aconséllaa que se poña en contacto cunha ONG que defende os dereitos civís e enta en contacto co aogado Ben Emmerson. Este acepta o caso, aínda que, nun principio, ve poucas posibilidades de absolución. O proceso prolongouse durante máis dun ano e adoptaron a estratexia de obrigar ao goberno británico a entregar certos documentos que revelaban a súa actuación de seguimento da postura estadounidense. Finalmente, os fiscais para non ter que entregalos, o que consegue que Katharine consiga a liberdade.

Na película, empréganse imaxes con declaracións orixinais de George W. Bush, Tony Blair e un voceiro da Casa Branca, transmitidas pola televisións. O filme remata coas imaxes orixinais de cando Katharine Gun sae do xulgado trala sorprendente absolución, e declara perante os micrófonos da prensa que volvería face-lo mesmo de verse na mesma situación.

Elenco
------

* Keira Knightley como Katharine Gun
* Matt Smith como Martin Bright
* Matthew Goode como Peter Beaumont
* Rhys Ifans como Ed Vulliamy
* Adam Bakri como Yasar Gun
* Indira Varma como Shami Chakrabarti
* Ralph Fiennes como Ben Emmerson
* Conleth Hill como Roger Alton
* Tamsin Greig como Elizabeth Wilmshurst
* Hattie Morahan como Yvonne Ridley
* Ray Panthaki como Kamal Ahmed
* Angus Wright como Mark Ellison
* Chris Larkin como Nigel Jones, Baron Jones of Cheltenham
* Monica Dolan como Fiona Bygate
* Jack Farthing como Andy Dumfries
* Clive Francis como Admiral Nick Wilkinson
* John Heffernan como James Welch
* Kenneth Cranham como Judge Hyam
* Darrell D'Silva como Chilean Ambassador
* Janie Dee como Jan Clements
* MyAnna Buring como Jasmine
* Niccy Lin como Mi-Yung
* Chris Reilly como Jerry
* Shaun Dooley como John
* Peter Guinness como TinTin
* Hanako Footman como Nicole Mowbray
* Jeremy Northam como Ken Macdonald

Produción
---------

Sara e Gregory Bernstein escribiran o guión xa en 2008. Durante un tempo permaneceu na denominada "Lista Negra", unha lista de guións máis destacados ou máis desexados pero que aínda non tiñan produción, até que o director Debs Paterson o viu. Aínda non saíra da lista en xaneiro de 2016, cando se anunciara o comezo da rodaxe en maio con Harrison Ford, Anthony Hopkins, Paul Bettany, Natalie Dormer e Martin Freeman, como actores. No Festival Internacional de cinema de Berlín de 2016, tamén se anunciara a incorporación de Tahar Rahim e Gillian Anderson. Con todo, en xuño de 2017, a rodaxe aínda non comezara e un membro do elenco, Gillian Anderson, declaraba que non se oía nada sobre o proxecto para o que fora elixida.

En xaneiro de 2018, o proxecto foi remodelado, de novo, con Gavin Hood como director, substituíndo a Justin Chadwick, quen escolleu a Keira Knightley e Matt Smith en lugar dos protagonistas iniciais En marzo, Ralph Fiennes e Matthew Goode se uniron ao elenco, e, a filamción, comezou o 12 de marzo de 2018 en Yorkshire. A rodaxe levouse a cabo na vila de Boston Spa o día 14, e Indira Varma, Conleth Monte e Tamsin Greig se uniron ao elenco o día seguinte. A rodaxe continuou en Manchester, o 19 de marzo, servindo como recreación de Londres; e no mes de abril trasladouse ao St George's Hall de Liverpool

Estrea
------

A estrea mundial foi no Festival de cinema de Sundance, o 28 de xaneiro de 2019. Pouco despois, IFC Films, adquiriron os dereitos de distribución para os Estados Unidos onde se estreou comercialmente o 30 de agosto de 2019, aínda que a idea inicial era facelo o día 23. E no Reino Unido, estreouse o 18 de outubro de 2019 por Entertainment One.

Obtivo unha recadación de case 9, 5 millóns de dólares.

Recepción
---------

Na web especializada Rotten Tomates, o filme conseguiu un índice de aprobación do 83% baseado en 159 análises, cunha media ponderada de 6,89/10. O consenso de críticos do sitio afirma que: "Official Secrets ten unha estrutura familiar e unha mensaxe digna evidente pero que aumenta o seu impacto polo interpretación poderosa de Keira Knightley".

Nun artigo sobre o filme e Katherine Gun, Sam Husseini escribiu: "despois de ter seguido esta historia dende o principio, coido que esta película é, segundo os estándares de Hollywood, un relato notablemente preciso do que sucedeu até a data porque a historia máis ampla aínda non rematou".

Notas
-----

1. ↑  Redacción (2 de marzo de 2003). "US plan to bug Security Council: the text". *theguardian.com* (en inglés). Consultado o 3 de setembro de 2020.
2. ↑  Redacción (22 de novembro de 2003). "Ex-GCHQ officer 'preventing war'". *news.bbc.co.uk* (en inglés). Consultado o 3 de setembro de 2020.
3. ↑  McNary, Dave (28 de xaneiro de 2016). "Harrison Ford, Anthony Hopkins to Star in Thriller ‘Official Secrets’". *variety.com* (en inglés). Consultado o 4 de setembro de 2020.
4. ↑  McNary, Dave (12 de febreiro de 2016). "Berlin: ‘A Prophet’ Star Tahar Rahim Joins Harrison Ford in ‘Official Secrets’ (EXCLUSIVE)". *variety.com* (en inglés). Consultado o 4 de setembro de 2020.
5. ↑  McNary, Dave (13 de febreiro de 2016). "Berlin: Gillian Anderson Joining Harrison Ford in ‘Official Secrets’ (EXCLUSIVE)". *variety.com* (en inglés). Consultado o 4 de setembro de 2020.
6. ↑  Pape, Stefan (1 de marzo de 2017). ""Things haven’t changed" – Gillian Anderson on the relevance of Viceroy’s House". *heyuguys.com* (en inglés). Consultado o 4 de setembro de 2020.
7. ↑  Cook, Laurence (16 de xaneiro de 2016). "U.K. Greenlit: "Official Secrets," "Mrs. Lowry and Son," BBC’s "Les Miserables," + More Start Shooting by Next Month, Need Talent". *backstage.com* (en inglés). Consultado o 4 de setembro de 2020.
8. ↑  Galuppo, Mia (2 de febreiro de 2018). "Keira Knightley, Matt Smith to Star in Real-Life Spy Thriller 'Official Secrets'". *hollywoodreporter.com* (en inglés). Consultado o 4 de setembro de 2020.
9. ↑  Kay, Jeremy (12 de febreiro de 2018). "Keira Knightley, Matt Smith to star in 'Official Secrets' (exclusive)". *screendaily.com* (en inglés). Consultado o 4 de setembro de 2020.
10. ↑  Kroll, Justin (8 de marzo de 2018). "Ralph Fiennes and Matthew Goode Join Keira Knightley Thriller ‘Official Secrets’ (EXCLUSIVE)". *variety.com* (en inglés). Consultado o 4 de setembro de 2020.
11. ↑  The Newsroom (14 de marzo de 2018). "Keira Knightley, Ralph Fiennes and Matt Smith film new movie in village near Leeds". *yorkshirepost.co.uk* (en inglés). Consultado o 4 de setembro de 2020.
12. ↑  "‘Game Of Thrones’ Indira Varma & Conleth Hill Join Gavin Hood’s ‘Official Secrets’". *deadline.com* (en inglés). 15 de marzo de 2018. Consultado o 4 de setembro de 2020.
13. ↑  Bardsley, Andrew (18 de marzo de 2018). "Manchester transformed into London as Keira Knightley arrives in town for new film". *manchestereveningnews.co.uk* (en inglés). Consultado o 4 de setembro de 2020.
14. ↑  Houghton, Alistair (28 de abril de 2018). "Revealed: Why Keira Knightley was spotted in Liverpool". *liverpoolecho.co.uk* (en inglés). Consultado o 4 de setembro de 2020.
15. ↑  Patten, Dominic (28 de novembro de 2018). "Sundance 2019: Premieres Include Harvey Weinstein Docu, Mindy Kaling, Dr. Ruth, UK Spies, Miles Davis & Ted Bundy". *deadline.com* (en inglés). Consultado o 4 de setembro de 2020.
16. ↑  Siegel, Tatiana (2 de febreiro de 2019). "Sundance: Keira Knightley Whistleblower Drama 'Official Secrets' Acquired by IFC Films". *hollywoodreporter.com* (en inglés). Consultado o 4 de setembro de 2020.
17. ↑  "Official Secrets". *ifcfilms.com* (en inglés). Consultado o 4 de setembro de 2020.
18. ↑  Pedersen, Erik (2 de abril de 2019). "‘Official Secrets’: Keira Knightley-Ralph Fiennes Whistleblower Thriller Gets Release Date Via IFC Films". *deadline.com*. Consultado o 4 de setembro de 2020.
19. ↑  "Official Secrets: Keira Knightley stars in story of Iraq war whistleblower – trailer". *theguardian.com* (en inglés). 12 de xuño de 2019. Consultado o 4 de setembro de 2020.
20. ↑  Redacción. "Official Secrets". *boxofficemojo* (en inglés). Consultado o 4 de setembro de 2020.
21. ↑  Redacción. "Official Secrets (2019)". *The Numbers* (en inglés). Consultado o 4 de setembro de 2020.
22. ↑  "OFFICIAL SECRETS". *rottentomatoes.com* (en inglés). Consultado o 4 de setembro de 2020.
23. ↑  Houseini, Sam (30 de agosto de 2019). "Film Official Secrets Is Tip of Mammoth Iceberg". *fair.org* (en inglés). Consultado o 4 de setembro de 2020.

Véxase tamén
------------

### Outros artigos

* Katherine Gun

### Ligazóns externas

* 

* Páxina web oficial
* 

* *Official Secrets* na IMDb *(en inglés)*.
* *Official Secrets* en Metacritic
* *Official Secrets* en Rotten Tomatoes
* *Official Secrets* en FilmAffinity

|  |  |
| --- | --- |
| Control de autoridades | 
* Wd: Q50825136
* Allmovie: v651637
* AlloCiné: 244743
* FilmAffinity: 625997
* IMDb: tt5431890
* LUMIERE: 83221
* Metacritic: official-secrets
* OFDb: 319088
* Rotten Tomatoes: official\_secrets
* TMDb: 393624

 |